Den første amtmannen, Caspar Conrad Rafn, hadde i henhold til den kongelige instruksen sete i Verdal. Hans etterfølger Christen Elster bosatte seg på Inderøy, så i årene 1818–1894 var Sund gård på Inderøy amtsete. Da Ole Anton Qvam tiltrådte i 1894 bodde han på gården Gjævran i Egge (nå del av Steinkjer), og tok embetet med seg dit. Amtmannsboligen , ble tegnet av arkitekt Axel Guldahl og bygget i 1919 under ledelse av daværende fylkesmann Halvor Bachke Guldahl. Dette fungerte inntil 1945 både som embetsbolig og kontorer for fylkesadministrasjonen.